
	[bookmark: nev]FERENCZY ANNA ZSÓFIA
Gépészmérnöki szak
BSc, 5. félév
Budapesti Műszaki és Gazdaságtudományi Egyetem
Gépészmérnöki Kar
	GEIER NORBERT
Gépészmérnök
MSc, 1. félév
Budapesti Műszaki és Gazdaságtudományi Egyetem
Gépészmérnöki Kar

	[bookmark: nev]PINTÉR FRUZSINA
Ipari termék- és Formatervező
BSc, 5. félév
Budapesti Műszaki és Gazdaságtudományi Egyetem
Gépészmérnöki Kar
	






Témavezetők:
	Gyurika István Gábor
tanársegéd, BME GPK

	Vidovics Balázs
tanszéki mérnök, BME GPK

	Kutrovácz Lajos
tanszéki mérnök, BME GPK




Gránit munkalapok csoporttechnológia alapú konstrukciós és technológiai tervezése

Geometriailag és technológiailag hasonló alkatrészeket csoportokba foglalhatunk, legyártásukra csoporttechnológiát használhatunk. A csoporttechnológia alkalmazásával a kis- és középsorozatban forgácsolt alkatrészek technológiai tervezését a nagysorozatú gyártás jellemzőivel ruházzuk fel. Így költséghatékonyan előállítható kis- és középsorozatban gyártott alkatrészekhez is részletes gyártásterv (optimalizált technológiai paraméterekkel). A TDK munkánk elsődleges célja volt, hogy megvizsgáljuk a csoporttechnológiás módszerek alkalmazhatóságának előnyeit és korlátait természetes kövekből készült termékekre adaptálva. Jelenleg a fémek esetében alkalmazott csoporttechnológiás algoritmusokat gránit és márvány termékek esetében még nem alkalmazták. A csoporttechnológiás módszer alkalmazhatóságát egy gránit munkapult termékcsaládon teszteltük. A TDK munkánk első lépéseként konkurens termékelemzést hajtottunk végre, majd a kiértékelés után terveztünk egy gránit munkapult termékcsaládot, amit moduláris elemekkel, paraméteresen építettünk fel. A csoporttechnológiás módszerek alkalmazásához szükséges un. komplex alkatrészt megterveztük. A konstrukciós tervezésekhez SolidWorks 3D-s tervező szoftvert használtunk. Előállítottuk a komplex alkatrész részletes gyártási technológiáját a műveleti sorrendtervtől a műveleti utasításig, megírtuk a gyártását vezérlő paraméteres, moduláris felépítésű CNC programokat is. A forgácsolást vezérlő CNC programok FAGOR CNC8070 és NCT201 vezérlőre is elkészültek. A CNC programokat részint manuálisan, részint az Edgecam segítségével írtuk. Fejlesztettünk egy szoftvert C# nyelven, ami grafikusan segíti a CNC program változóinak feltöltését. Magyarázó ábrákkal, műszaki rajzokkal és egyéb praktikus kiegészítő funkciókkal láttuk el a szoftvert, hogy a CNC programgenerálás biztonságos, egyszerű, gyors és rugalmas legyen. Ezek után kiértékeltük a csoporttechnológiás módszer alkalmazhatóságát különböző munkapult konstrukciókon.
A TDK dolgozatunk eredményeképp elkészült egy esettanulmány, amely rámutat a csoporttechnológiás módszerek alkalmazásának létjogosultságára természetes kövekből készült termékek esetében.



